pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน เสริมสร้างเกียรติภูมิ สำนึกข้าราชการไทยไม่โกง
วันศุกร์ที่ 25 พฤษภาคม 2561
ก.แรงงาน เสริมสร้างเกียรติภูมิ สํานึกข้าราชการไทยไม่โกง
วันที่ ๒๓ พฤษภาคม ๒๕๖๑ กระทรวงแรงงานร่วมกับสํานักงาน ก.พ. จัดทําโครงการเสริมสร้างเกียรติภูมิข้าราชการ : สํานึกข้าราชการไทยไม่โกง
วันที่ ๒๓ พฤษภาคม ๒๕๖๑ กระทรวงแรงงานร่วมกับสํานักงาน ก.พ. จัดทําโครงการเสริมสร้างเกียรติภูมิข้าราชการ : สํานึกข้าราชการไทยไม่โกง โดยมีนางชุติมา หาญเผชิญ รองเลขาธิการ ก.พ. เป็นประธานเปิดโครงการฯ นางเพชรรัตน์ สินอวย รองปลัดกระทรวงแรงงาน ร่วมบรรยายพิเศษ เรื่องนโยบาย วิสัยทัศน์ และการดําเนินการเสริมสร้างคุณธรรม จริยธรรม การป้องกันและปราบปรามการทุจริตของกระทรวงแรงงาน ผู้เข้าร่วมโครงการประกอบด้วยหน่วยงานในสังกัดกระทรวงแรงงานทั้ง ๖ หน่วยงาน ได้แก่ สํานักงานปลัดกระทรวงแรงงาน กรมการจัดหางาน กรมพัฒนาฝีมือแรงงาน กรมสวัสดิการและคุ้มครองแรงงาน สํานักงานประกันสังคม และสถาบันส่งเสริมความปลอดภัย อาชีวอนามัย และสภาพแวดล้อมในการทํางาน (องค์การมหาชน) จํานวนทั้งสิ้น ๑๔๐ คน ณ โรงแรมปริ้นตั้น พาร์ค สวีท กรุงเทพมหานคร
นางเพชรรัตน์ สินอวย รองปลัดกระทรวงแรงงาน กล่าวว่า กระทรวงแรงงานในฐานะหน่วยงานภาครัฐในระบบราชการพลเรือน มีภารกิจสําคัญในการขับเคลื่อนนโยบายของรัฐที่จะสร้างความเข้มแข็งให้กับประเทศไทยในมิติความมั่นคงทางสังคมและเศรษฐกิจ จึงขอแสดงความมุ่งมั่นที่จะปลูกผัง สร้างการรับรู้ ตลอดจนการปรับเปลี่ยนกระบวนการคิดด้านการส่งเสริมคุณธรรม จริยธรรม การป้องกันและปราบปรามการทุจริตให้แก่เจ้าหน้าที่ทุกระดับในสังกัดให้เกิดขึ้นอย่างจริงจังและต่อเนื่อง โดยได้กําหนดวิสัยทัศน์ และยุทธศาสตร์ด้านการส่งเสริมคุณธรรม และด้านการป้องกันและปราบปรามการทุจริตและประพฤติมิชอบ และมีค่านิยมองค์กรร่วมกัน คือ MOL (PLS) ประกอบด้วย Proactive Teamwork (มุ่งมั่นทํางานเป็นทีมเชิงรุก) Life Long Learning (ใฝ่เรียนรู้) และ Service Mind (มีจิตบริการ) นอกจากนี้ กระทรวงแรงงานยังได้ประกาศคํามั่นที่จะบริหารงานด้วยความซื่อสัตย์ สุจริต โปร่งใส เป็นธรรม และยึดหลักคุณธรรมจริยธรรม ตามรอยเบื้องพระยุคลบาทของพระบาทสมเด็จพระปรมินทรมหาภูมิพลอดุลยเดช มาเป็นแนวทางโดยจะนําพาให้ข้าราชการและเจ้าหน้าที่ของกระทรวงแรงงานน้อมรําลึกในพระมหากรุณาธิคุณ ยึดถือปฏิบัติตามคําสอน และให้ความร่วมมือกับทุกภาคส่วนในการป้องกันและปราบปราม การทุจริต มุ่งเน้นประโยชน์ส่วนรวมเป็นสําคัญใน 6 ด้าน ได้แก่ ด้านความโปร่งใส ด้านความพร้อมรับผิด ด้านความปลอดจากการทุจริตในการปฏิบัติงาน ด้านวัฒนธรรมคุณธรรมในองค์กร ด้านคุณธรรมการทํางานในหน่วยงาน และด้านการสื่อสารในหน่วยงาน
การขับเคลื่อนยุทธศาสตร์ด้านการส่งเสริมคุณธรรม และด้านการป้องกันและปราบปรามการทุจริตและประพฤติมิชอบไปสู่วิสัยทัศน์และเป้าหมายที่กําหนด ไม่สามารถอาศัยเพียงหน่วยงานใดหน่วยงานหนึ่ง หรือบุคคลใดบุคคลหนึ่งในการแก้ไขปัญหา แต่ต้องอาศัยความร่วมมือร่วมใจของทุกท่าน ซึ่งล้วนเป็นฟันเฟืองที่สําคัญในการร่วมเป็นพลังขับเคลื่อนภารกิจตามหน้าที่ความรับผิดชอบไปสู่เป้าหมายที่กําหนดไว้ เราทุกคนจะต้องปฏิบัติหน้าที่ด้วยความเต็มใจและภาคภูมิใจ ยึดมั่นในหลักคุณธรรม จริยธรรม ต่อต้านการทุจริตประพฤติมิชอบ เพื่อสร้างความเชื่อมั่นศรัทธาของประชาชนผู้รับบริการให้สมกับที่ได้ชื่อว่าเป็นบุคลากรของกระทรวงแรงงานและระบบราชการไทย นางเพชรรัตน์ฯ กล่าวในท้ายที่สุด
----------------------------
กองเผยแพร่และประชาสัมพันธ์ / ๒๓ พฤษภาคม ๒๕๖๑ / กัณติภณ คูสมิทธิ์ ข่าว ชาญชัย ชาวหนองเพียร ภาพ
รัฐบาลไทย-ข่าวทำเนียบรัฐบาล-ธ.ก.ส.ดีเดย์เปิดจำหน่าย “สลากออมทรัพย์ ธ.ก.ส.ชุดที่ 4” 17 กุมภาพันธ์  นี้
วันอังคารที่ 14 กุมภาพันธ์ 2560
ธ.ก.ส.ดีเดย์เปิดจําหน่าย “สลากออมทรัพย์ ธ.ก.ส.ชุดที่ 4” 17 กุมภาพันธ์  นี้
ธ.ก.ส.เปิดระดมเงินฝาก 60,000 ล้านบาทผ่านการจําหน่ายสลากออมทรัพย์ ธ.ก.ส. ชุดที่ 4  จํานวน 600 ล้านหน่วย หน่วยละ 100 บาท โดยรางวัลที่ 1 มูลค่า 10 ล้านบาท  เริ่มเปิดจําหน่ายที่ ธ.ก.ส.ทุกสาขาทั่วประเทศ วันที่ 17 กุมภาพันธ์ 2560 นี้
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธ.ก.ส. เปิดรับฝากสลากออมทรัพย์ ธ.ก.ส. ชุดที่ 4 พร้อมกันทั่วประเทศ ในวันที่ 17 กุมภาพันธ์ 2560 โดยเปิดรับฝาก 60 หมวดๆ ละ 10 ล้านหน่วย รวม 600 ล้านหน่วย ราคาหน่วยละ 100 บาท อายุสลาก 3 ปี โดยหมวดสลากใช้เป็นตัวอักษรภาษาอังกฤษ 1 หลัก ตามด้วยตัวเลข 1 หลัก (หมวด P Q R S T U ตามด้วยหมายเลข 0-9 ) และ ตามด้วยหมายเลขสลาก 7 หลัก เริ่มตั้งแต่ 0000000 ถึง 9999999 ออกรางวัลทุก ๆ วันที่ 16 ของเดือน ยกเว้นเดือนมกราคม ออกวันที่ 17 รวม 36 ครั้ง ออกรางวัลครั้งแรกวันที่ 16 มีนาคม 2560 ลุ้นรางวัลที่ 1 มูลค่าถึง 10 ล้านบาท
สลากออมทรัพย์ ธ.ก.ส.ชุดที่ 4 มีรางวัลต่อเดือนรวมทั้งสิ้น 1,268,040 รางวัล คิดเป็นเงิน 90,380,000 บาท รางวัลที่ 1 มี 1 รางวัล มูลค่า 10,000,000 บาท รางวัลที่ 1 ต่างหมวดมี 59 รางวัล ๆ ละ 20,000 บาท รางวัลที่ 2 มี 180 รางวัล ๆ ละ 10,000 บาท รางวัลที่ 3 มี 600 รางวัล ๆ ละ 5,000 บาท รางวัลที่ 4 มี 1,200 รางวัล ๆ ละ 2,000 บาท รางวัลที่ 5 มี 6,000 รางวัล ๆ ละ 1,000 บาท รางวัลเลขท้าย 4 ตัว มี 60,000 รางวัล ๆ ละ 100 บาท รางวัลเลขท้าย 3 ตัว มี 1,200,000 รางวัล ๆ ละ 50 บาท การออกรางวัลดําเนินการโดยสํานักงานสลากกินแบ่งรัฐบาล ครบกําหนด 3 ปี ผู้ฝากที่ฝากถึงวันครบกําหนด จะได้รับดอกเบี้ยหน่วยละ 1.25 บาท คิดเป็นอัตราดอกเบี้ยร้อยละ 0.42 ต่อปี
หากท่านที่สนใจสามารถติดต่อสอบถามรายละเอียดเพิ่มเติมเกี่ยวกับการฝากสลากออมทรัพย์ ธ.ก.ส.ชุดที่ 4 ได้ที่ http://www.baac.or.th หรือ ที่ ธ.ก.ส. ทุกสาขาทั่วประเทศใกล้ๆท่าน
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีย้ำรัฐบาลพร้อมดูแลประชาชนให้ดีที่สุด ทำงานเพื่อประชาชน ไม่ได้หวังคะแนนเสียง
วันอังคารที่ 31 ตุลาคม 2560
นายกรัฐมนตรีย้ํารัฐบาลพร้อมดูแลประชาชนให้ดีที่สุด ทํางานเพื่อประชาชน ไม่ได้หวังคะแนนเสียง
นายกรัฐมนตรีย้ํารัฐบาลพร้อมดูแลประชาชนให้ดีที่สุด ทํางานเพื่อประชาชน ไม่ได้หวังคะแนนเสียง
วันนี้ (30 ตุลาคม 2560) เวลา 15.30 น. ณ อาคารเอนกประสงค์ เทศบาลตําบลบางจัก อําเภอวิเศษชัยชาญ พลเอกประยุทธ์ จันทร์โอชา นายกรัฐมนตรีพร้อมคณะ เดินทางมาเพื่อเยี่ยมให้กําลังใจประชาชน โดยมี ผู้บริหารส่วนท้องถิ่น ประชาชนประมาณ 500 คนมาต้อนรับ
โอกาสนี้ นายกรัฐมนตรีกล่าวพบปะให้กําลังใจประชาชนตอนหนึ่งโดยเน้นย้ําว่า สมเด็จพระเจ้าอยู่หัวรัชกาลที่ 10 ทรงห่วงใยราษฎรที่ได้รับความเดือดร้อน ทรงได้พระราชทานสิ่งของและความช่วยเหลือต่างๆ ลงมา ซึ่งรัฐบาลเองยืนยันว่าพร้อมดูแลประชาชนอย่างดีที่สุดใน 2 หลักคือความเท่าเทียมและความเป็นธรรม ทั้งนี้ นายกรัฐมนตรีเน้นย้ํา การเรียนรู้ที่จะอยู่กับน้ํา ซึ่งรัฐบาลมีโครงการต่าง ๆ เพื่อบริหารจัดการน้ํา
ในช่วงท้ายนายกรัฐมนตรีเดินทักทายกับประชาชน ได้สอบถามชีวิตความเป็นอยู่ของประชาชนและขอให้ทุกคนรับฟังข้อมูลจากรัฐ เพื่อที่จะได้ปรับเปลี่ยนตัวเองให้เข้ากับสถานการณ์พร้อมทั้งได้ชี้แจงการทํางานและนโยบายของรัฐบาล โดยกล่าวยอมรับว่าการแก้ไขปัญหาน้ําท่วมเป็นงานสําคัญเร่งด่วนที่รัฐบาลจะต้องดําเนินการเป็นอันดับแรกหลังเสร็จสิ้นงานพระราชพิธีสําคัญ ถึงแม้ว่าจะทําให้ตนเองเหนื่อยแต่ก็จะอดทนทําเพื่อคนไทยทุกคนอย่างเต็มที่ ซึ่งการลงพื้นที่ครั้งนี้ยืนยันว่าไม่ได้มาหาเสียงเพราะไม่ใช่นักการเมือง แต่ก็ขอขอบคุณนักการเมืองที่ลงพื้นที่ช่วยเหลือประชาชนในช่วงที่เกิดสถานการณ์อุทกภัยควบคู่กับการให้ความช่วยเหลือของรัฐบาล แม้ระหว่างนี้จะไม่ใช่ช่วงที่เปิดโอกาสให้นักการเมืองสามารถทํากิจกรรมทางการเมืองได้
พร้อมกล่าวต่อไปว่า วันนี้ทุกคนมีศักดิ์ศรีเท่าเทียมกัน ทุกคนเท่ากัน ต้องช่วยกันทําให้ประเทศเข้มแข็ง เพื่อที่จะสู้กับปัญหาต่างๆ วันนี้จะต้องไม่ทะเลาะเบาะแว้งกัน ที่สําคัญเราจะต้อง มีภูมิคุ้มกันที่ดี นายกรัฐมนตรีย้ําว่าไม่พูดโกหกกับใครเพราะพูดไม่ได้ วันนี้มาก็ไม่ได้มาหาเสียงไม่ได้มาทําให้คนรัก แต่ต้องการมาทํางานและมาแก้ไขปัญหา และจะพยายามทําให้ได้มากที่สุดเรื่องของการเมืองก็ว่ากันไป แต่รัฐบาลนี้ยืนยันว่าจะทําได้กับคนทุกกลุ่มสร้างภูมิคุ้มกันที่ดี ไม่ให้ใครมาชักจูงจนทําให้เกิดความเสียหาย ตีกันไปมาสุดท้ายก็ไม่ได้ประโยชน์อะไร รัฐบาลนี้เข้ามาด้วยวิธีพิเศษก็ต้องทํางานเพื่อให้เกิดประโยชน์ด้วยวิธีพิเศษบางอย่าง โดยแบ่งเป็นภาคเป็นกลุ่มจังหวัดทําให้ทุกจังหวัดทุกอําเภอ มีความเจริญอย่างเท่าเทียม
จากนั้น นายกรัฐมนตรี เดินทางต่อไปยังองค์การบริหารส่วนตําบลโผงเผง เพื่อเยี่ยมเยียนขอให้กําลังใจกับประชาชนที่ประสบภัยน้ําท่วม พร้อมมอบถุงยังชีพก่อนจะเดินทางกลับกรุงเทพมหานคร
-------------------------------------------
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยม พร้อมทั้งบรรยายพิเศษ เรื่อง “หน้าที่ความรับผิดชอบของประชาชนชาวไทย  และการเรียนรู้วิชาภาษาอังกฤษ” แก่เยาวชนฯ บ้านมุทิตา จ.นครปฐม
วันจันทร์ที่ 12 พฤศจิกายน 2561
ม.ล.ปนัดดาฯ ตรวจเยี่ยม พร้อมทั้งบรรยายพิเศษ เรื่อง “หน้าที่ความรับผิดชอบของประชาชนชาวไทย  และการเรียนรู้วิชาภาษาอังกฤษ” แก่เยาวชนฯ บ้านมุทิตา จ.นครปฐม
ม.ล.ปนัดดาฯ ตรวจเยี่ยม พร้อมทั้งบรรยายพิเศษ เรื่อง “หน้าที่ความรับผิดชอบของประชาชนชาวไทย และการเรียนรู้วิชาภาษาอังกฤษ” แก่เยาวชนฯ บ้านมุทิตา จ.นครปฐม
ในวันจันทร์ที่ ๑๒พฤศจิกายน ๒๕๖๑ เวลา ๑๐.๐๐น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม ประชุม และให้กําลังใจผู้บริหาร ข้าราชการ พนักงานราชการ ครูอาจารย์
นักสังคมสงเคราะห์ ฝ่ายปกครอง และบุคลากรในสังกัด
พร้อมทั้ง บรรยายพิเศษ เรื่อง “หน้าที่ความรับผิดชอบของประชาชนชาวไทย
และการเรียนรู้วิชาภาษาอังกฤษ” แก่เยาวชนศูนย์ฝึกและอบรมเด็กและเยาวชนบ้านมุทิตา
ณ ศูนย์ฝึกและอบรมเด็กและเยาวชนชายบ้านมุทิตา อ.พุทธมณฑล จ.นครปฐม
ม.ล.ปนัดดาฯ กล่าวตอนหนึ่งว่า "ความเพียรพยายามอยู่ที่ไหน ความสําเร็จอยู่ที่นั่น
จงมุ่งมั่นกระทําในสิ่งที่ถูกต้อง เป็นคุณประโยชน์ต่อประเทศชาติบ้านเมือง ไม่มีคําว่าท้อแท้ ท้อถอย
ไม่กระทําผิดซ้ํา มุ่งประพฤติปฏิบัติชอบ ซื่อสัตย์สุจริต เพราะลูกหลานทุกคน คือ อนาคตของชาติ
ไม่มีลูกๆ หลานๆ ประเทศชาติย่อมปราศจากอนาคต ไม่มีชาติ"
รัฐบาลไทย-ข่าวทำเนียบรัฐบาล-อสค. ชี้แจงการจัดสรรสิทธิ การจำหน่ายนมโรงเรียนภาคเรียนที่ 1/2561
วันจันทร์ที่ 7 พฤษภาคม 2561
อสค. ชี้แจงการจัดสรรสิทธิ การจําหน่ายนมโรงเรียนภาคเรียนที่ 1/2561
อสค. ชี้แจงการจัดสรรสิทธิการจําหน่ายนมโรงเรียนภาคเรียนที่ 1/2561
นายณรงค์ฤทธิ์ วงศ์สุวรรณ ผู้อํานวยการองค์การส่งเสริมกิจการโคนมแห่งประเทศไทย (อสค.) กระทรวงเกษตรและสหกรณ์ ชี้แจงกรณีปัญหาการจัดสรรนมโรงเรียน ตามที่นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย ร้องเรียนคณะอนุกรรมการบริหารจัดการโครงการอาหารเสริม (นม) โรงเรียน (อนุมิลด์บอร์ด) กรณีจัดสรรนมโรงเรียนไม่เป็นไปตามหลักเกณฑ์ มีประเด็นดังนี้
1. กลุ่มเกษตรกร ร้องเรียนว่าอนุมิลด์บอร์ได้พิจารณาการจัดสรรสิทธิและคุณสมบัติของผู้ประกอบการเข้าร่วมโครงการฯ ภาคเรียนที่ 1/2561 มา 2 ครั้ง แต่ยังหาข้อสรุปเกี่ยวกับการพิจารณาการจัดสรรสิทธิการจัดจําหน่ายไม่ได้เนื่องจากมีความพยายามที่จะเอื้อประโยชน์แก่ผู้ประกอบการเฉพาะกลุ่มผู้ประกอบการเฉพาะราย โดยเฉพาะกลุ่มผู้ประกอบการนมกล่อง
2. เรียกร้องให้อนุมิลด์บอร์ดดําเนินการหลักเกณฑ์อย่างเคร่งครัด การจัดสรรสิทธิต้องป็นธรรม โปร่งใส หากมีการเอื้อประโยชน์แก่ผู้ประกอบการนมกล่อง สมาคมฯ จะร้องเรียนต่อ ป.ป.ช. และฟ้องศาลปกครอง
องค์การส่งเสริมกิจการโคนมแห่งประเทศไทย (อสค.) กระทรวงเกษตรและสหกรณ์ (เลขานุการคณะกรรมการโคนมเเละผลิตภัณฑ์นม) ขอชี้แจงการจัดสรรสิทธิการจําหน่ายนมโรงเรียนภาคเรียนที่ 1/2561 ดังนี้
1. การจัดสรรสิทธิการจําหน่ายนมโรงเรียนภาคเรียนที่ 1/2561 ดําเนินการจัดสรรสิทธิตามหลักเกณฑ์และวิธีการดําเนินการทุกข้อในหมวดของการจัดสรรสิทธิ ตั้งแต่การใช้ MOU น้ํานมดิบของอนุบริหารนมทั้งระบบมาจัดสรรสิทธิ
2. เมื่อมีผู้ต้องการสิทธิการจําหน่ายมากกว่าจํานวนนักเรียนที่มี จึงต้องใช้หลักเกณฑ์ในการตัดทอนลงเมื่อให้ได้เท่ากับจํานวนนักเรียน
3. การตัดทอนลงตามจํานวนน้ํานมดิบที่กําหนดไม่ได้เอื้อประโยชน์ให้กับโรงงานใหญ่ตามข้อร้องเรียน คณะอนุกรรมการบริหารโครงการอาหารเสริม (นม) โรงเรียนตัดทอนโดยการยึดหลักเกณฑ์และมติ ครม.เมื่อ 15 ธ.ค. 2552 โดยดูจากกําลังการผลิต ประวัติการจัดสรรสิทธิเดิม และอื่นๆประกอบ
4. การตัดทอนน้ํานมดิบลงตามจํานวนที่กําหนดนั้น ผู้ประกอบการส่วนใหญ่เข้าระบบการจัดสรรสิทธิจะทราบดีว่าทุกคนจะไม่ได้รับสิทธิเพิ่มเพราะจํานวนเด็กนักเรียนลดลงทุกเทอม จึงยอมลดสิทธิกลับไปอยู่ที่สิทธิเดิมเท่าที่เคยได้ในเทอมที่ผ่านมา ยกเว้นกลุ่มเดียวที่ยังคงต้องการสิทธิการจําหน่ายตามปริมาณที่แจ้งไว้ใน MOU ก่อนหน้านั้น ซึ่งถ้าดําเนินการตามที่แจ้งจะทําให้น้ํานมดิบเกินกว่าจํานวนนักเรียนที่ต้องการ เรื่องดังกล่าวคณะอนุบริหารโครงการอาหารเสริม (นม) โรงเรียนจะดําเนินการประชุมเพื่อตัดทอนจํานวนน้ํานมลงให้อยู่ในปริมาณที่กําหนดต่อไป
--------------------------
รัฐบาลไทย-ข่าวทำเนียบรัฐบาล- “ยุติธรรม” จัดเวทีสาธารณะว่าด้วยหลักนิติธรรมและการพัฒนาที่ยั่งยืน
วันจันทร์ที่ 17 กรกฎาคม 2560
“ยุติธรรม” จัดเวทีสาธารณะว่าด้วยหลักนิติธรรมและการพัฒนาที่ยั่งยืน
นายสุวพันธุ์ ตันยุวรรธนะ  รัฐมนตรีว่าการกระทรวงยุติธรรม เป็นประธานพิธีเปิดการประชุมเวทีสาธารณะว่าด้วยหลักนิติธรรมและการพัฒนาที่ยั่งยืน ภายใต้แนวคิด “หลักนิติธรรมกับการพัฒนาโดยศึกษาแนวพระราชดําริ ของพระบาทสมเด็จพระเจ้าอยู่หัวรัชกาลที่ ๙”
เมื่อวันจันทร์ที่ ๑๗ กรกฎาคม ๒๕๖๐ เวลา ๑๐.๐๐ น.
ณ ห้องนภาลัยบอลรูม โรงแรมดุสิตธานี กรุงเทพฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานพิธีเปิดการประชุมเวทีสาธารณะว่าด้วยหลักนิติธรรมและการพัฒนาที่ยั่งยืน
ภายใต้แนวคิด “หลักนิติธรรมกับการพัฒนาโดยศึกษาแนวพระราชดําริ
ของพระบาทสมเด็จพระเจ้าอยู่หัวรัชกาลที่ ๙”
โดยสถาบันเพื่อการยุติธรรมแห่งประเทศไทย (TIJ) จัดขึ้นเป็นครั้งที่ ๓
เพื่อแลกเปลี่ยนองค์ความรู้และส่งเสริมการตระหนักถึงความเชื่อมโยงของหลักนิติธรรมและการพัฒนา
โดยมุ่งเน้นการมีส่วนร่วมจากทุกภาคส่วน เพื่อขับเคลื่อนการพัฒนาที่ยั่งยืนร่วมกันต่อไปในอนาคต
โอกาสนี้ รัฐมนตรีว่าการกระทรวงยุติธรรม ได้กล่าวถึงหลักนิติธรรมและการพัฒนาที่ยั่งยืน มีสาระสําคัญ ดังนี้
๑) หลักนิติธรรมมีความสําคัญต่อการพัฒนาที่ยั่งยืนของประเทศ เป็นปัจจัยสนับสนุนสําคัญต่อการพัฒนาในทุกมิติ
อันจะนําไปสู่การพัฒนาประเทศในหลากหลายสาขา และนํามาซึ่งความสงบสุขในสังคม
๒) การบังคับใช้กฎหมายมีความสําคัญควบคู่ไปกับตัวบทกฎหมาย โดยการบังคับใช้กฎหมายอย่างเที่ยงตรง
และคํานึงถึงประชาชนเป็นที่ตั้ง จะทําให้เกิดความเป็นธรรมและสร้างความเสมอภาคในสังคม
รัฐบาลไทย-ข่าวทำเนียบรัฐบาล-แผนพัฒนาเด็กและเยาวชนแห่งชาติ ฉบับที่ 2
วันพุธที่ 24 ตุลาคม 2561
แผนพัฒนาเด็กและเยาวชนแห่งชาติ ฉบับที่ 2
ฐบาลขับเคลื่อนแผนพัฒนาเด็กและเยาวชนแห่งชาติ ฉบับที่ 2 ปี 2560 – 2564 เพื่อส่งเสริมการพัฒนาเด็กอย่างต่อเนื่องรอบด้าน ประกอบด้วย 5 ยุทธศาสตร์
เสาร์ที่ 20 ต.ค.61
แผนพัฒนาเด็กและเยาวชนแห่งชาติ ฉบับที่ 2
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนแผนพัฒนาเด็กและเยาวชนแห่งชาติ ฉบับที่ 2 ปี 2560 – 2564 เพื่อส่งเสริมการพัฒนาเด็กอย่างต่อเนื่องรอบด้าน ประกอบด้วย 5 ยุทธศาสตร์ คือ 1.พัฒนาศักยภาพและสร้างภูมิคุ้มกันแก่เด็กและเยาวชนให้ได้รับการพัฒนาอย่างเหมาะสมในทุกช่วยวัย 2.สร้างความเข้มแข็งของสภาพแวดล้อม เช่น ครอบครัว โรงเรียน ชุมชน เพื่อส่งเสริมการพัฒนาเด็กอย่างมีประสิทธิภาพ 3.ส่งเสริมการมีส่วนร่วมของเด็กในการดูแลชุมชนและสังคม 4.ส่งเสริมความร่วมมือจากทุกภาคส่วนทั้งในระดับชุมชน ตําบล อําเภอ ประเทศ ในการพัฒนาเด็ก และ 5.พัฒนาการบริหารจัดการ ทั้งด้านบุคลากร ข้อมูล และเครือข่ายการเรียนรู้ โดยตั้งเป้าให้เด็กและเยาวชนไทยเติบโตขึ้นเป็นบุคลากรของชาติอย่างมีคุณภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยคว้าอันดับ 1 ของอาเซียน ใส่หน้ากากอนามัย-ล้างมือ
วันเสาร์ที่ 30 พฤษภาคม 2563
ไทยคว้าอันดับ 1 ของอาเซียน ใส่หน้ากากอนามัย-ล้างมือ
วันพฤหัสบดีที่ 28 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
บริษัท YouGov ซึ่งเป็นบริษัทข้อมูลและการวิจัยตลาดระดับโลกของประเทศอังกฤษ เปิดเผยผลการสํารวจพฤติกรรมการป้องกันตนเองจากโรคโควิด-19 ของประชาชน ใน 6 ประเทศอาเซียน ประกอบด้วย สิงคโปร์ เวียดนาม อินโดนีเซีย ฟิลิปปินส์ มาเลเซีย และไทย โดยสํารวจจากประชาชนกลุ่มตัวอย่างจํานวน 12,999 ราย พบว่า คนไทยมีพฤติกรรมในการป้องกันและดูแลตนเองโดยสวมหน้ากากอนามัย และล้างมือด้วยเจลแอลกอฮอล์สูงที่สุดในอาเซียน โดยสวมหน้ากากอนามัยเมื่อต้องออกไปยังที่สาธารณะ สูงถึงร้อยละ 95 และใส่บ่อยที่สุดในรอบสัปดาห์ที่ผ่านมา นอกจากนี้ยังใช้เจลแอลกอฮอล์ล้างมือถึงร้อยละ 89 ทั้งนี้ รัฐบาลขอขอบคุณในความร่วมมือของประชาชน และเราจะข้ามผ่านวิกฤติไปด้วยกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ห่วงใยคนไทยทุกคน ที่เดินทางกลับจากต่างประเทศ หลังเกิดเหตุวุ่นวายสนามบินสุวรรณภูมิ ขอประชาชนเข้าใจปฏิบัติตามข้อบังคับ
วันเสาร์ที่ 4 เมษายน 2563
นายกฯ ห่วงใยคนไทยทุกคน ที่เดินทางกลับจากต่างประเทศ หลังเกิดเหตุวุ่นวายสนามบินสุวรรณภูมิ ขอประชาชนเข้าใจปฏิบัติตามข้อบังคับ
นายกฯ ห่วงใยคนไทยทุกคน ที่เดินทางกลับจากต่างประเทศ หลังเกิดเหตุวุ่นวายสนามบินสุวรรณภูมิ ขอประชาชนเข้าใจปฏิบัติตามข้อบังคับ
วันที่ 4 เม.ย.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเป็นห่วงเหตุความวุ่นวาย หลังจากมีเที่ยวบินผู้โดยสารจากสหรัฐอเมริกาและญี่ปุ่น เดินทางมาถึงท่าอากาศยานสุวรรณภูมิ
นายกรัฐมนตรีขอให้ครอบครัว ผู้ปกครอง และบุคคลที่เดินทางกลับจากต่างประเทศได้เข้าใจในขั้นตอนการทํางานของรัฐบาลในการป้องกันการแพร่ระบาดเชื้อโควิด-19 โดยทุกคนที่เดินทางกลับจากประเทศเสี่ยงจะต้องเข้าสู่มาตรการกักตัวตาม พ.ร.ก.ฉุกเฉิน หลังจากเดินทางเข้ามายังประทศไทยแล้ว ผู้โดยสารหรือบุคคลที่ได้รับอนุญาตให้เข้าประเทศไทย ต้องปฏิบัติตามมาตรการป้องกันโรคตามที่รัฐบาลกําหนด โดยให้กักกันเฝ้าระวังเป็นระยะเวลา 14 วัน และต้องไปรายงานตัวต่อศูนย์คัดกรองโควิด-19 ประจําหมู่บ้านหรือชุมชนท้องที่ที่อําเภอกําหนด ฝ่าฝืน มีโทษตาม พรก. ฉุกเฉิน โดยไม่มีข้อยกเว้น
นายกรัฐมนตรีขอให้ประชาชนเข้าใจในการทํางานของรัฐบาลที่มีความพยายามในการแก้ไขปัญหาเพื่อป้องกันและยับยั้งการระบาดของเชื้อโควิด-19 ซึ่งทําให้ประชาชนไม่ได้รับความสะดวกสบายในช่วงนี้ จึงขอให้ประชาชนอดทน ให้ความร่วมมือเพื่อตัวเอง เพื่อครอบครัว และเพื่อสังคมจะได้ปลอดภัย หากไม่ให้ความร่วมมือ ไม่ปฏิบัติตาม จะส่งผลเสียตามมาทีหลัง
รัฐบาลไทย-ข่าวทำเนียบรัฐบาล-นายกรัฐมนตรีชวนคนไทยน้อมรำลึกถึงพระมหากรุณาธิคุณ ร.9 พร้อมใช้โอกาสนี้ศึกษาเรียนรู้ประวัติศาสตร์ชาติไทยและวัฒนธรรมอันดีงาม แนะครอบครัวทำกิจกรรมร่วมกันสร้างความอบอุ่นในวันพ่อแห่งชาติ
วันพุธที่ 6 ธันวาคม 2560
นายกรัฐมนตรีชวนคนไทยน้อมรําลึกถึงพระมหากรุณาธิคุณ ร.9 พร้อมใช้โอกาสนี้ศึกษาเรียนรู้ประวัติศาสตร์ชาติไทยและวัฒนธรรมอันดีงาม แนะครอบครัวทํากิจกรรมร่วมกันสร้างความอบอุ่นในวันพ่อแห่งชาติ
นายกรัฐมนตรีขอให้คนไทยใช้โอกาสนี้ศึกษาหาความรู้เกี่ยวกับชาติไทย สถาบันพระมหากษัตริย์ และวัฒนธรรมประเพณีอันดีงามของไทย
วันนี้ (5 ธ.ค. 60) พลเอก ประยุทธ์ จันทร์โอชา นายกรัฐมนตรี ขอเชิญชวนคนไทยน้อมสํานึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา นอกจากนี้ยังเป็นวันชาติและวันพ่อแห่งชาติอีกด้วย “ประเทศไทยมีประวัติศาสตร์อันยาวนาน มีพระมหากษัตริย์ที่ทรงเป็นศูนย์รวมจิตใจของคนในชาติ และทรงทํานุบํารุงบ้านเมือง ปกครองดูแลราษฎรด้วยความใส่พระทัย เสมือนพ่อปกครองลูกตั้งแต่สมัยสุโขทัย” ทั้งนี้ นายกรัฐมนตรีขอให้คนไทยใช้โอกาสนี้ศึกษาหาความรู้เกี่ยวกับชาติไทย สถาบันพระมหากษัตริย์ และวัฒนธรรมประเพณีอันดีงามของไทย เช่น นิทรรศการพระเมรุมาศและพระราชกรณียกิจของล้นเกล้าฯ รัชกาลที่ 9 ณ ท้องสนามหลวง ซึ่งเปิดให้เข้าชมถึงสิ้นปีนี้ รวมทั้งทําความดีและสานต่อแนวพระราชดําริให้ยั่งยืนตามพระราชปณิธานของสมเด็จพระเจ้าอยู่หัว ตลอดจนให้ความสําคัญกับคนในครอบครัวด้วยการหากิจกรรมที่ทําร่วมกัน ช่วยสร้างความสุขและความอบอุ่นให้มากยิ่งขึ้น
.......
สํานักโฆษก
รัฐบาลไทย-ข่าวทำเนียบรัฐบาล- รมต. นร. นายเทวัญ ฯ นำทีม สคบ. ตรวจสอบการจำหน่ายสินค้าช่วงเทศกาลตรุษจีน ไม่พบอันตรายจากสารปนเปื้อน                 พร้อมรณรงค์อันตรายจากการเล่นพลุ ประทัด ดอกไม้ไฟ และการใช้ถุงผ้าแ
วันพฤหัสบดีที่ 23 มกราคม 2563
รมต. นร. นายเทวัญ ฯ นําทีม สคบ. ตรวจสอบการจําหน่ายสินค้าช่วงเทศกาลตรุษจีน ไม่พบอันตรายจากสารปนเปื้อน                 พร้อมรณรงค์อันตรายจากการเล่นพลุ ประทัด ดอกไม้ไฟ และการใช้ถุงผ้าแ
รมต. นร. นายเทวัญ ฯ นําทีม สคบ. ตรวจสอบการจําหน่ายสินค้าช่วงเทศกาลตรุษจีน ไม่พบอันตรายจากสารปนเปื้อน                 พร้อมรณรงค์อันตรายจากการเล่นพลุ ประทัด ดอกไม้ไฟ และการใช้ถุงผ้าแทนถุงพลาสติก
วันนี้ (23 มกราคม 2563) เวลา 14.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นําคณะทํางานสํานักงานคณะกรรมการคุ้มครองผู้บริโภค และสมาชิกอาสาสมัครคุ้มครองผู้บริโภค ร่วมกิจกรรม “สคบ.ห่วงใย...ปลอดภัยปีใหม่จีน” ที่ตลาดเล่งบ๊วยเอี๊ยะ ถนนเยาวราช เขตสัมพันธวงศ์ กรุงเทพมหานคร ซึ่งเป็นช่วงที่ชาวไทยเชื้อสายจีนเดินทางไปจับจ่ายซื้อสินค้า วัตถุดิบ และอาหารในช่วงเทศกาลตรุษจีน หรือวันขึ้นปีใหม่ของชาวไทยเชื้อสายจีน
การลงพื้นที่ครั้งนี้เป็นความร่วมมือระหว่างสํานักงานคณะกรรมการคุ้มครองผู้บริโภค ร่วมกับสํานักงานเขตสัมพันธวงศ์ สํานักงานคณะกรรมการอาหารและยา กรมการค้าภายใน สถานีตํารวจนครบาลจักรวรรดิ และสมาพันธ์ชมรมคุ้มครองผู้บริโภค โดยมีวัตถุประสงค์เพื่อเป็นการคุ้มครองผู้บริโภคให้ได้รับความปลอดภัยจากการใช้สินค้า และเฝ้าระวังอันตรายที่อาจเกิดขึ้นกับผู้บริโภคในช่วงเทศกาลตรุษจีน พร้อมทั้งดําเนินการทดสอบความปลอดภัยของตัวอย่างอาหาร โดยการใช้ชุดทดสอบอาหารเพื่อทดสอบหาสารฟอร์มาลีน สารบอแร็กซ์ สารฟอกขาว และสารกันรา ที่อาจมีการปนเปื้อนอยู่ในอาหารที่จําหน่ายให้แก่ผู้บริโภค รวมทั้งการรณรงค์ถึงความเป็นอันตรายที่อาจเกิดขึ้นจากการเล่นพลุ ประทัด ดอกไม้เพลิง และรณรงค์ให้ผู้บริโภคและผู้ประกอบธุรกิจร่วมกันใช้ถุงผ้าแทนการใช้ถุงพลาสติก เพื่อให้สอดคล้อง กับมาตรการลดขยะพลาสติก
จากการลงพื้นที่ตรวจสอบอาหาร ประเภทอาหารสด อาหารปรุงสําเร็จ และอาหารดอง ณ ตลาดเล่งบ๊วยเอี๊ยะ ถนนเยาวราช โดยได้ดําเนินการเก็บตัวอย่างของอาหาร จํานวน 17 ร้าน มาทดสอบหาสารบอแรกซ์ สารฟอร์มาลีน สารฟอกขาว และสารกันรา ผลการทดสอบปรากฏว่าไม่พบสารดังกล่าวข้างต้นทั้ง 17 ร้าน ซึ่งรัฐมนตรีประจําสํานักนายกรัฐมนตรีย้ําว่ามีความสะอาด ปลอดภัย และไม่เป็นอันตรายต่อผู้บริโภคอย่างแน่นอน
................
รัฐบาลไทย-ข่าวทำเนียบรัฐบาล-นายกรัฐมนตรีอวยพร  4 รัฐมนตรีลาออกจากตำแหน่ง เพื่อทำงานการเมือง ให้ประสบความสำเร็จ และคำนึงถึงประโยชน์ของประเทศชาติเป็นหลัก
วันอังคารที่ 29 มกราคม 2562
นายกรัฐมนตรีอวยพร  4 รัฐมนตรีลาออกจากตําแหน่ง เพื่อทํางานการเมือง ให้ประสบความสําเร็จ และคํานึงถึงประโยชน์ของประเทศชาติเป็นหลัก
นายกรัฐมนตรีอวยพร  4 รัฐมนตรีลาออกจากตําแหน่ง เพื่อทํางานการเมือง ให้ประสบความสําเร็จ และคํานึงถึงประโยชน์ของประเทศชาติเป็นหลัก
วันนี้ (29 มกราคม 2562) เวลา 09.49 น. ณ ทําเนียบรัฐบาล นายอุตตม สาวนายน รัฐมนตรีว่าการกระทรวงอุตสาหกรรม ให้สัมภาษณ์ภายหลังเข้าพบนายกรัฐมนตรีว่า ขอแจ้งข่าวอย่างเป็นทางการว่า รัฐมนตรี 4 คน ประกอบด้วย นายอุตตม สาวนายน รัฐมนตรีว่าการกระทรวงอุตสาหกรรม นายสุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ และนายกอบศักดิ์ ภูตระกูล รัฐมนตรีประจําสํานักนายกรัฐมนตรี ได้ยื่นหนังสือลาออกจากการปฏิบัติหน้าที่รัฐมนตรีอย่างเป็นทางการ โดยให้มีผลในวันที่ 30 มกราคม เป็นต้นไป ซึ่งช่วงเช้าวันเดียวกันนี้ (29 ม.ค.) รัฐมนตรีทั้ง 4 คน ได้เข้าพบ พลเอก ประยุทธ์ จันทร์โอชา นายกรัฐมนตรี เพื่อกราบลาในฐานะที่มีโอกาสได้ร่วมทํางานในคณะรัฐมนตรี โดยนายกรัฐมนตรีได้อวยพรขอให้สิ่งที่มุ่งหวังที่จะทํางานการเมืองนั้น ให้ประสบความสําเร็จและให้คํานึงถึงประโยชน์ของประเทศชาติเป็นหลัก
-------------------------------------
รัฐบาลไทย-ข่าวทำเนียบรัฐบาล-รมว.วธ. ขอบคุณจุฬาราชมนตรีออกมาตรการตามหลักศาสนาอิสลามป้องกันโควิด-๑๙ เน้นปฏิบัติปลอดภัย-ถูกต้องตามประกาศสาธารณสุข [กระทรวงวัตนธรรม]
วันพุธที่ 22 เมษายน 2563
รมว.วธ. ขอบคุณจุฬาราชมนตรีออกมาตรการตามหลักศาสนาอิสลามป้องกันโควิด-๑๙ เน้นปฏิบัติปลอดภัย-ถูกต้องตามประกาศสาธารณสุข [กระทรวงวัตนธรรม]
รมว.วธ. ขอบคุณจุฬาราชมนตรีออกมาตรการตามหลักศาสนาอิสลามป้องกันโควิด-๑๙ เน้นปฏิบัติปลอดภัย-ถูกต้องตามประกาศสาธารณสุข
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตนได้นําคณะผู้บริหารกระทรวงวัฒนธรรม (วธ.) เข้าเยี่ยมคารวะนายอาศิส พิทักษ์คุมพล จุฬาราชมนตรี เพื่อขอบคุณจุฬาราชมนตรี ในนามรัฐบาลที่ให้ความร่วมมือกับหน่วยงานภาครัฐในการออกมาตรการที่เป็นไปตามหลักการศาสนาอิสลามในการป้องกันการแพร่ระบาดของโรคติดเชื้อไวรัสโคโรนา ๒๐๑๙(COVID 19)
นอกจากนี้ยังได้หารือเรื่องมาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในเดือนรอมฎอน ซึ่งเป็นช่วงที่ประชาชนชาวมุสลิมต้องปฏิบัติศาสนกิจการถือศีลอดและทํากิจกรรมต่างๆ โดยจะมีการรวมตัวของประชาชนชาวมุสลิมจํานวนมากในมัสยิด เคหสถาน หรือสถานที่จัดกิจกรรม ซึ่งเสี่ยงต่อการแพร่ระบาดของโรคติดเชื้อไวรัสโคโรนา ๒๐๑๙ (COVID-19)
ทั้งนี้ ที่ผ่านมาสํานักจุฬาราชมนตรีได้ออกประกาศจุฬาราชมนตรี เรื่อง มาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ว่าด้วย การปฏิบัติศาสนกิจในเดือนรอมฎอน ประจําปีฮิจเราะห์ศักราช ๑๔๔๑ (พ.ศ. ๒๕๖๓) เพื่อเป็นแนวทางในการปฏิบัติศาสนกิจของประชาชนชาวมุสลิม อาทิ งดการจัดเลี้ยงอาหารละศีลอดที่มัสยิด เคหสถาน หรือสถานที่ที่จัดเตรียมไว้ สามารถจัดทําอาหารที่บ้านแล้วแจกจ่ายให้แก่เพื่อนบ้านและญาติแทนการจัดเลี้ยง งดถ่มน้ําลายในสถานที่สาธารณะโดยเด็ดขาด การถือศีลอดเดือนรอมฎอนให้ถือปฏิบัติตามที่ศาสนากําหนด เป็นต้น
นายอิทธิพล กล่าวว่า ทั้งนี้ ที่ประชุมสํานักจุฬาราชมนตรีได้รายงานว่า คณะกรรมการอิสลามประจํา ๕ จังหวัดชายแดนภาคใต้ได้มีการประชุมร่วมกันเพื่อนําข้อเสนอขอผ่อนปรนข้อปฏิบัติตามมาตรการดังกล่าวในบางเรื่อง ซึ่งสํานักจุฬาราชมนตรีได้พิจารณาแล้วว่าสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในปัจจุบันของ ๕ จังหวัดชายแดนภาคใต้ยังไม่ปลอดภัย รวมทั้งต้องเป็นไปตามประกาศของกระทรวงสาธารณสุข โดยเฉพาะปัญหาแรงงานไทยในประเทศมาเลเซียที่เดินทางเข้าประเทศไทยอย่างผิดกฎหมายผ่านช่องทางธรรมชาติทําให้ไม่มีการตรวจคัดกรองเสี่ยงต่อการแพร่กระจายของโรค ทั้งนี้ เบื้องต้นคณะกรรมการอิสลามประจําจังหวัดได้รับข้อร้องเรียนในแต่ละพื้นที่เพื่อนําเสนอต่อสํานักจุฬาราชมนตรีพิจารณาความเป็นไปได้ในการผ่อนปรนตามมาตรการดังกล่าวหากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) บรรเทาลงในอนาคต โดยจะต้องมีการจัดระเบียบการประกอบศาสนกิจให้มีความปลอดภัยควบคู่ไปกับประกาศของรัฐบาลและมาตรการของกระทรวงสาธารณสุข